Dridža ezers (dabas parks)
Šis raksts ir par dabas parku. Par ezeru skatīt rakstu Drīdzis. Dridža ezers ir dabas parks Latgalē. Izvietojies Latgales augstienes dienvidu daļā, administratīvi ietilpst Krāslavas novada Krāslavas, Kombuļu un Skaistas pagastos. Ietver Drīdža ezeru un tā apkārtējo teritoriju ar Ota, Dubiņa, Sauleskalna, Solnas, Saules, Mazo Ožukna un Nameņa ezeriem. Dabas parks izveidots 1977. gadā, lai aizsargātu Latgales augstienes dienviddaļai raksturīgo ezeru un pauguraiņu ainavu. Baltijas dziļākais ezers (66,2 m), mezotrofs. Konstatētas daudzas Latvijā aizsargājamas augu un dzīvnieku sugas. Natura 2000 teritorija.